Murego de Avinjono

La Murego de Avinjono (france, Remparts, t.e., muregoj, defendmuroj) estas antikva murigitaĵo de la urbo Avinjono (Francio). Ĝi estas Monda heredaĵo de Unesko ekde la jaro 1995, kune kun la Palaco de la Papoj, la katedralo, la Palaceto kaj la ponto sur Rodano.

La murego bone konserviĝas kaj ĝi estas unu el la plej bonaj ekzemploj de la mezepokaj fortikaĵoj ankoraŭ starantaj. Ĝi estis konstruita de la papoj en la 14-a jarcento. Videblas 39 turoj kaj pluraj pordoj, tri el ili el la 14a jarcento. La murego estis plurfoje rekonstruita kaj plifortigita dum la sekvaj jarcentoj, restaŭrita en la 19-a jarcento sub la gvido de Viollet-le-Duc.

Kategorio:Muregoj en Francio
Kategorio:Avinjono